Què és la bellesa?

Segons el diccionari la seva definició és: Conjunt de gràcies o de qualitats que, manifestades sensiblement, desperten un delit espiritual, un sentiment d’admiració. Heu entès aquesta definició? Jo no. Vol ser tan precisa que gairebé no s’entén. A base de preguntes i respostes intentarem arribar a una definició.

Tornem a començar. Què és la bellesa?

La veritat és que no es pot trobar cap definició adient a aquesta paraula. Tothom té la seva pròpia definició i cadascú l’entén i la interpreta de maneres molt diverses i diferents. Totes correctes a la seva manera.

Però per què hi ha gent que és considerada més bella que l’altra?

Perquè la societat dicta qui i com han de ser les persones belles. Ens fa creure que la gent que no som com la societat dicta som menys belles que les altres. Però això és mentida. Ningú s’hauria de creure menys “guapo o guapa” que els altres, ja que tothom és perfecte tal com és.

Hi ha algú sense imperfeccions?

No. Fins i tot els grans models, cantants, actors, actrius,... tenen els seus defectes i complexes. Alguns i algunes viuen amb ells i els accepten com a part d’elles, com tothom hauria de fer. I d’altres recorren a les cirurgies, tractaments estètics i al Photoshop, per intentar aconseguir la bellesa absoluta.

Importa el pes d’una persona?

No hauria d’importar. Tothom hauria de poder menjar i ser com ell o ella vulgui (sempre i quan no afectés la salut) . Però la societat no diu això. Considera que la gent amb una mica de sobrepès no pot ser considerada bella i s’hauria de posar en forma el més aviat possible. Però ningú té dret a dir-li això a ningú. Tothom hauria d’estar bé amb un mateix i si algú decideix posar-se en forma hauria de ser perquè ell o ella vol i no perquè se senti obligat per la gent del seu voltant.

I que és el que realment importa?

La manera de ser d'una persona! Tothom hauria de ser acceptat per com és i tots ens hauríem d’acceptar com som. Perquè siguem sincers, de què ens serveix una persona molt bella si el seu interior és horrorós? De res, perquè quan aquesta bellesa desapareixerà només quedarà la seva manera de ser. A més, si una persona és bella interiorment, tothom la veu molt més maca del que en realitat és.

I la conclusió és...

La bellesa que de veritat compta és la interior!

Núria Regué Sorribes-2n ESO A